title: Komisijos įgyvendinimo reglamentas (ES) 2019/1686 2019 m. spalio 8 d. kuriuo pagal Europos Parlamento ir Tarybos reglamentą (ES) 2015/2283 leidžiama išplėsti galvijų pieno bazinių išrūgų baltymų izoliato naudojimo kaip naujo maisto produkto paskirtį ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

text:
9.10.2019

                  LT

                  Europos Sąjungos oficialusis leidinys

                  L 258/13

         KOMISIJOS ĮGYVENDINIMO REGLAMENTAS (ES) 2019/1686
         2019 m. spalio 8 d.
         kuriuo pagal Europos Parlamento ir Tarybos reglamentą (ES) 2015/2283 leidžiama išplėsti galvijų pieno bazinių išrūgų baltymų izoliato naudojimo kaip naujo maisto produkto paskirtį ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti rinkai Sąjungoje galima tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą dėl leidimo naudoti naują maisto produktą, jo pateikimo Sąjungos rinkai ir dėl Sąjungos sąrašo atnaujinimo;

                     (4)

                     Komisijos įgyvendinimo reglamentu (ES) 2018/1632 (3) leista pateikti rinkai galvijų pieno bazinių išrūgų baltymų izoliatą kaip naują maisto produktą pagal Reglamentą (ES) 2015/2283 ir iš dalies pakeistas Sąjungos leidžiamų naudoti naujų maisto produktų sąrašas;

                     (5)

                     2018 m. spalio 10 d. bendrovė „Armor Protéines S.A.S“ pagal Reglamento (ES) 2015/2283 10 straipsnio 1 dalį pateikė Komisijai prašymą išplėsti galvijų pieno bazinių išrūgų baltymų izoliato naudojimo paskirtį. Prašomi pakeitimai yra susiję su galvijų pieno bazinių išrūgų baltymų izoliato naudojimu specialiosios medicininės paskirties maisto produktuose, kaip apibrėžta Europos Parlamento ir Tarybos reglamente (ES) Nr. 609/2013 (4), ir maisto papilduose, kaip apibrėžta Europos Parlamento ir Tarybos direktyvoje 2002/46/EB (5), skirtuose kūdikiams iki 12 mėn.;

                     (6)

                     2019 m. sausio 24 d. Komisija pagal Reglamento (ES) 2015/2283 10 straipsnio 3 dalį kreipėsi į Europos maisto saugos tarnybą (toliau – Tarnyba) su prašymu atlikti papildomą galvijų pieno bazinių išrūgų baltymų izoliato kaip naujo maisto produkto naudojimo paskirties išplėtimo vertinimą;

                     (7)

                     2019 m. kovo 14 d. Tarnyba patvirtino mokslinę nuomonę dėl galvijų pieno bazinių išrūgų baltymų izoliato naudojimo specialiosios medicininės paskirties maisto produktuose ir maisto papilduose, skirtuose kūdikiams, paskirties išplėtimo saugumo pagal Reglamentą (ES) 2015/2283 (6) (SAFEty of whey basic protein isolate for extended uses in foods for special medical purposes and food supplements for infants pursuant to Regulation (ES) 2015/2283). Ši mokslinė nuomonė atitinka Reglamento (ES) 2015/2283 11 straipsnio reikalavimus;

                     (8)

                     mokslinė nuomonė buvo pakankamas pagrindas nustatyti, kad galvijų pieno bazinių išrūgų baltymų izoliatas, naudojamas specialiosios medicininės paskirties maisto produktuose ir maisto papilduose, skirtuose kūdikiams iki 12 mėn., pagal siūlomą išplėstą paskirtį ir laikantis pasiūlyto kiekio, atitinka Reglamento (ES) 2015/2283 12 straipsnio 1 dalį. Šioje nuomonėje Tarnyba padarė išvadą, kad dėl naudojimo paskirties išplėtimo nepadidės galimas suvartojamas naujo maisto produkto kiekis, palyginti su 2018 m. paskelbtoje nuomonėje (7) įvertintu kiekiu. Todėl tikslinga iš dalies pakeisti Sąjungos leidžiamų naudoti naujų maisto produktų sąrašą ir į jį įtraukti šias išplėstas leidžiamas galvijų pieno bazinių išrūgų baltymų izoliato naudojimo paskirtis;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Medžiagai galvijų pieno bazinių išrūgų baltymų izoliatui skirtas įrašas Įgyvendinimo reglamente (ES) 2017/2470 nustatytame Sąjungos naujų maisto produktų sąraše iš dalies keičiamas kaip nurodyta šio reglamento priede.

               2.   Į 1 dalyje nurodyto Sąjungos sąrašo įrašą įtraukiamos šio reglamento priede nustatytos naudojimo sąlygos ir ženklinimo reikalavimai.

               3.   Šiame straipsnyje nustatytas leidimas nedaro poveikio Reglamento (ES) Nr. 609/2013 ir Direktyvos 2002/46/EB nuostatoms.

            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 8 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2018 m. spalio 30 d. Komisijos įgyvendinimo reglamentas (ES) 2018/1632, kuriuo leidžiama pateikti rinkai galvijų pieno bazinių išrūgų baltymų izoliatą kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (OL L 272, 2018 10 31, p. 23).

            (4)  2013 m. birželio 12 d. Europos Parlamento ir Tarybos reglamentas (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009 (OL L 181, 2013 6 29, p. 35).

            (5)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

            (6)  EFSA Journal 2019; 17(4):5659.

            (7)  EFSA Journal 2018; 16(7):5360.

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje (Leidžiami naudoti nauji maisto produktai) įrašas „Galvijų pieno bazinių išrūgų baltymų izoliatas“ pakeičiamas taip:

                                    „Leidžiamas naudoti naujas maisto produktas

                                       Naujo maisto produkto naudojimo sąlygos

                                       Papildomi specialieji ženklinimo reikalavimai

                                       Kiti reikalavimai

                                       Duomenų apsauga

                                    Galvijų pieno bazinių išrūgų baltymų izoliatas

                                       Nurodyta maisto produktų kategorija

                                       Didžiausias leidžiamas kiekis

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „pieno bazinių išrūgų baltymų izoliatas“.
                                    Maisto papildų, kurių sudėtyje yra galvijų pieno bazinių išrūgų baltymų izoliato, etiketėje nurodoma:
                                    „Šio maisto papildo neturėtų vartoti jaunesni kaip vienų/trejų/aštuoniolikos(*) metų kūdikiai/vaikai/paaugliai.“
                                    (*) Priklausomai nuo amžiaus grupės, kuriai skirtas maisto papildas.

                                    Leidimas naudoti suteiktas 2018 m. lapkričio 20 d. Įtraukimas grindžiamas nuosavybiniais moksliniais įrodymais ir moksliniais duomenimis, saugomais pagal Reglamento (ES) 2015/2283 26 straipsnį. Pareiškėjas: „Armor Protéines S.A.S.“, 19 bis, rue de la Libération 35460 Saint-Brice-en- Coglès, Prancūzija. Duomenų apsaugos laikotarpiu pateikti rinkai Sąjungoje naują maisto produktą galvijų pieno bazinių išrūgų baltymų izoliatą leidžiama tik „Armor Protéines S.A.S.“, nebent paskesni pareiškėjai gautų leidimą dėl šio naujo maisto produkto, nesiremdami nuosavybiniais moksliniais įrodymais ir moksliniais duomenimis, saugomais pagal Reglamento (ES) 2015/2283 26 straipsnį, arba gautų „Armor Protéines S.A.S.“ leidimą. Duomenų apsaugos pabaigos data: 2023 m. lapkričio 20 d.“

                                    Pradinio maitinimo kūdikių mišiniai, kaip apibrėžta Reglamente (ES) Nr. 609/2013
                                    Tolesnio maitinimo kūdikių mišiniai, kaip apibrėžta Reglamente (ES) Nr. 609/2013
                                    Viso paros raciono pakaitalai svoriui kontroliuoti, kaip apibrėžta Reglamente (ES) Nr. 609/2013
                                    Specialiosios medicininės paskirties maisto produktai, kaip apibrėžta Reglamente (ES) Nr. 609/2013
                                    Maisto papildai, kaip apibrėžta Direktyvoje 2002/46/EB

                                    30 mg/100 g (milteliai)
                                    3,9 mg/100 ml (regeneruoti)
                                    30 mg/100 g (milteliai)
                                    4,2 mg/100 ml (regeneruoti)
                                    300 mg per parą
                                    30 mg/100 g (miltelių pavidalo pradinio maitinimo kūdikių mišiniai, skirti kūdikiams pirmaisiais jų gyvenimo mėnesiais, kol juos pradedama atitinkamai papildomai maitinti)
                                    3,9 mg/100 ml (paruošti pradinio maitinimo kūdikių mišiniai, skirti kūdikiams pirmaisiais jų gyvenimo mėnesiais, kol juos pradedama atitinkamai papildomai maitinti)
                                    30 mg/100 g (miltelių pavidalo kūdikių mišiniai, skirti atitinkamai papildomai maitinti pradedamiems kūdikiams)
                                    4,2 mg/100 ml (paruošti kūdikių mišiniai, skirti atitinkamai papildomai maitinti pradedamiems kūdikiams)
                                    58 mg per parą mažiems vaikams
                                    380 mg per parą 3–18 metų vaikams ir paaugliams
                                    610 mg per parą suaugusiesiems
                                    25 mg per parą kūdikiams
                                    58 mg per parą mažiems vaikams
                                    250 mg per parą 3–18 vaikams ir paaugliams
                                    610 mg per parą suaugusiesiems

                        2)

                        2 lentelėje (Specifikacijos) įrašas „Galvijų pieno bazinių išrūgų baltymų izoliatas“ pakeičiamas taip:

                                    „Leidžiami naudoti nauji maisto produktai

                                       Specifikacijos

                                    Galvijų pieno bazinių išrūgų baltymų izoliatas

                                       Aprašymas

                                    Galvijų pieno bazinių išrūgų baltymų izoliatas yra gelsvai pilki milteliai, gaunami iš nugriebto galvijų pieno per keletą izoliavimo ir gryninimo etapų.

                                       Charakteristikos/sudėtis

                                    Bendras baltymų kiekis (w/produkto masė): ≥ 90 %
                                    Laktoferinas (w/produkto masė): 25–75 %
                                    Laktoperoksidazė (w/produkto masė): 10–40 %
                                    Kiti baltymai (w/produkto masė): ≤ 30 %
                                    TGF-β2: 12–18 mg/100 g
                                    Drėgnis: ≤ 6,0 %
                                    pH (5 % w/v tirpalas): 5,5–7,6
                                    Laktozė: ≤ 3,0 %
                                    Riebalai: ≤ 4,5 %
                                    Peleningumas: ≤ 3,5 %
                                    Geležis: ≤ 25 mg/100 g

                                       Sunkieji metalai

                                    Švinas: < 0,1 mg/kg
                                    Kadmis: < 0,2 mg/kg
                                    Gyvsidabris: < 0,6 mg/kg
                                    Arsenas: < 0,1 mg/kg

                                       Mikrobiologiniai kriterijai:

                                    Aerobinių mezofilinių bakterijų skaičius: ≤ 10 000  KSV/g

                                       Enterobacteriaceae: ≤ 10 KSV/g

                                       Escherichia coli: nėra/g
                                    Koaguliazę gaminantys stafilokokai: nėra/g

                                       Salmonella: nėra/25 g

                                       Listeria: nėra/25 g

                                       Cronobacter spp.: nėra/25 g
                                    Pelėsiai: ≤ 50 KSV/g
                                    Mielės: ≤ 50 KSV/g

                                    KSV: kolonijas sudarantys vienetai“


title: Komisijos Įgyvendinimo Reglamentas (ES) 2019/1687 2019 m. spalio 8 d. kuriuo iš dalies keičiamas Įgyvendinimo reglamento (ES) 2017/2179, kuriuo importuojamoms Kinijos Liaudies Respublikos kilmės keraminėms plytelėms nustatomas galutinis antidempingo muitas, I priedas

text:
9.10.2019

                  LT

                  Europos Sąjungos oficialusis leidinys

                  L 258/17

         KOMISIJOS ĮGYVENDINIMO REGLAMENTAS (ES) 2019/1687
         2019 m. spalio 8 d.
         kuriuo iš dalies keičiamas Įgyvendinimo reglamento (ES) 2017/2179, kuriuo importuojamoms Kinijos Liaudies Respublikos kilmės keraminėms plytelėms nustatomas galutinis antidempingo muitas, I priedas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1),
         atsižvelgdama į 2017 m. lapkričio 22 d. Komisijos įgyvendinimo reglamentą (ES) 2017/2179, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamoms Kinijos Liaudies Respublikos kilmės keraminėms plytelėms nustatomas galutinis antidempingo muitas (2), ypač į jo 2 straipsnį,
         kadangi:
         A.   GALIOJANČIOS PRIEMONĖS

                     (1)

                     2011 m. rugsėjo 12 d. Taryba Įgyvendinimo reglamentu (ES) Nr. 917/2011 (3) (toliau – pradinis tyrimas) nustatė galutinį antidempingo muitą importuojamoms Kinijos Liaudies Respublikos (toliau – KLR) kilmės keraminėms plytelėms (toliau – nagrinėjamasis produktas). Atsižvelgiant į tai, kad per pradinį tyrimą bendradarbiavo daug Kinijos eksportuojančių gamintojų, buvo atrinkti Kinijos eksportuojantys gamintojai ir atrinktoms bendrovėms nustatytos individualios 13,9 % (4)–36,5 % ad valorem muito normos, o kitoms neatrinktoms bendradarbiaujančioms bendrovėms buvo nustatyta 30,6 % muito norma. Kitiems eksportuotojams (nebendradarbiaujantiems Kinijos eksportuojantiems gamintojams) nustatytas muitas siekė 69,7 %.

                     (2)

                     Po priemonių galiojimo termino peržiūros 2017 m. lapkričio 22 d. Komisija Įgyvendinimo reglamentu (ES) 2017/2179 nusprendė toliau taikyti galiojančius antidempingo muitus.

                     (3)

                     Pagal Įgyvendinimo reglamento (ES) 2017/2179 2 straipsnį Komisija gali pakeisti to reglamento I priedą ir naujam eksportuojančiam gamintojui nustatyti bendradarbiaujančioms bendrovėms, kurios nebuvo atrinktos ir kurioms nebuvo taikomas individualus režimas, taikomą muito normą, t. y. vidutinę svertinę 30,6 % dydžio muito normą, jeigu bet kuris naujas KLR eksportuojantis gamintojas pateikia Komisijai pakankamai įrodymų.

               B.   PRAŠYMAS SUTEIKTI NAUJOJO EKSPORTUOJANČIO GAMINTOJO STATUSĄ

                     (4)

                     2018 m. spalio mėn., po Įgyvendinimo reglamento (ES) 2017/2179 paskelbimo, apie save pranešė bendrovė „Zhuhai Xuri Ceramics Co., Ltd“ (toliau – pareiškėjas) ir pateikė prašymą suteikti naujojo eksportuojančio gamintojo statusą, kad jai būtų taikoma bendradarbiaujančioms KLR bendrovėms, kurios nebuvo atrinktos arba kurioms nebuvo taikomas individualus režimas, taikoma muito norma, t. y. 30,6 %. Pareiškėjas teigė atitinkąs visus tris Įgyvendinimo reglamento (ES) 2017/2179 2 straipsnyje nustatytus kriterijus.

                     (5)

                     Siekdama nustatyti, ar pareiškėjas atitinka tuos kriterijus, Komisija paprašė pareiškėjo užpildyti klausimyną. Išnagrinėjusi klausimyno atsakymus, Komisija laikėsi nuomonės, kad pareiškėjas pateikė pakankamai informacijos, ir neprašė papildomų patvirtinamųjų įrodymų.

                     (6)

                     Komisija pranešė Sąjungos pramonei apie prašymą suteikti naujojo eksportuojančio gamintojo statusą ir suteikė jai galimybę pateikti pastabų. Komisija jokių pastabų negavo.

               C.   PRAŠYMO ANALIZĖ

                     (7)

                     Atsižvelgdama į Įgyvendinimo reglamento (ES) 2017/2179 2 straipsnio a punkte nustatytą sąlygą, pirmąjį kriterijų, Komisija nuodugniai išnagrinėjo pareiškėjo tiriamojo laikotarpio pardavimo sąskaitų registrą. Registre nurodytas tik pardavimas vidaus rinkoje.

                     (8)

                     Patikrinus kitus pardavimo duomenis, ES muitų statistinius duomenis ir dokumentus, nerasta įrodymų, kad pareiškėjas nagrinėjamąjį produktą į Sąjungą eksportavo iki tiriamojo laikotarpio arba jo metu. Todėl, atsižvelgdama į turimą informaciją, Komisija padarė išvadą, kad pareiškėjas atitiko pirmąjį kriterijų.

                     (9)

                     Atsižvelgdama į Įgyvendinimo reglamento (ES) 2017/2179 2 straipsnio b punkte nustatytą sąlygą, antrąjį kriterijų, Komisija pažymėjo, kad pareiškėjo organizacinę struktūrą sudaro dešimt susijusių bendrovių. Dvi iš tų susijusių bendrovių tiriamuoju laikotarpiu dalyvavo gaminant nagrinėjamąjį produktą, tačiau veikė tik savo šalyje. Remiantis pateiktais įrodymais nebuvo nustatyta tolesnių komercinių ar veiklos ryšių su KLR eksportuotojais arba gamintojais, kuriems taikomos galiojančios antidempingo priemonės. Nustatyta, kad penkios iš tų susijusių bendrovių buvo įsteigtos pasibaigus tiriamajam laikotarpiui, o likusios trys bendrovės nevykdė jokios su nagrinėjamuoju produktu susijusios komercinės veiklos. Todėl Komisija padarė išvadą, kad pareiškėjas atitiko antrąjį kriterijų.

                     (10)

                     Atsižvelgdama į Įgyvendinimo reglamento (ES) 2179/2013 2 straipsnio c punkte nustatytą sąlygą, trečiąjį kriterijų, Komisija, remdamasi pateiktais patvirtinamaisiais dokumentais, nustatė, kad pareiškėjas neeksportavo nagrinėjamojo produkto į Sąjungą po tiriamojo laikotarpio. Kadangi taip nebuvo, pareiškėjas pateikė neatšaukiamų sutartinių susitarimų dėl didelio nagrinėjamojo produkto kiekio pardavimo į Sąjungą įrodymus. Todėl Komisija padarė išvadą, kad pareiškėjas atitiko trečiąjį kriterijų.

                     (11)

                     Sąjungos pramonė nepateikė jokių įrodymų ir (arba) informacijos, kad pareiškėjas neatitinka bent vieno iš trijų kriterijų.

               D.   IŠVADA

                     (12)

                     Komisija padarė išvadą, kad pareiškėjas atitinka visus tris kriterijus, kad jam būtų suteiktas naujojo eksportuojančio gamintojo statusas. Todėl pareiškėjo pavadinimas turėtų būti įtrauktas į Įgyvendinimo reglamento (ES) 2017/2179 I priede pateiktą bendradarbiaujančių gamintojų, kurie nebuvo atrinkti arba kuriems nebuvo taikomas individualus režimas, sąrašą.

               E.   FAKTŲ ATSKLEIDIMAS

                     (13)

                     Pareiškėjui ir Sąjungos pramonei buvo pranešta apie esminius faktus ir aplinkybes, kuriais remiantis buvo manoma esant tikslinga bendrovei „Zhuhai Xuri Ceramics Co., Ltd“ nustatyti antidempingo muito normą, taikomą neatrinktiems bendradarbiaujantiems Kinijos eksportuojantiems gamintojams.

                     (14)

                     Šalims buvo suteikta galimybė pateikti pastabas, į kurias pagrįstais atvejais buvo tinkamai atsižvelgta.

                     (15)

                     Šiame reglamente nustatytos priemonės atitinka pagal pagrindinio reglamento 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Į Įgyvendinimo reglamento (ES) 2017/2179 I priede pateiktą Kinijos bendradarbiaujančių gamintojų, kurie nebuvo atrinkti arba kuriems nebuvo taikomas individualus režimas, sąrašą įtraukiama ši bendrovė:

                        Pavadinimas

                        Papildomas TARIC kodas

                        Zhuhai Xuri Ceramics Co., Ltd

                        C505

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 8 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21.

            (2)  OL L 307, 2017 11 23, p. 25.

            (3)  2011 m. rugsėjo 12 d. Tarybos įgyvendinimo reglamentas (ES) Nr. 917/2011, kuriuo nustatomas galutinis antidempingo muitas ir laikinojo muito, nustatyto importuojamoms Kinijos Liaudies Respublikos kilmės keraminėms plytelėms, galutinis surinkimas (OL L 238, 2011 9 15, p. 1).

            (4)  Įgyvendinimo reglamentas (ES) Nr. 917/2011 vėliau iš dalies pakeistas 2015 m. kovo 11 d. Komisijos įgyvendinimo reglamentu (ES) 2015/409.